ગુજરાતના આવકવેરા વિભાગના પ્રિન્સિપલ ચીફ કમિશ્નર એ.કે. જૈસવાલે જણાવ્યું કે, “ધરપકડનો મતલબ લોકોને ડરાવવાનો નથી પણ ટેક્સની રકમ ચૂકવી દેશે તેની ખાતરી મેળવવાનો છે. ડિફોલ્ટરની ધરપકડ કરવાના કિસ્સા ઘણા ઓછા છે, જ્યારે આ પ્રકારની ઘટના હોય ત્યારે જ ધરપકડ કરાય છે.” 31 માર્ચે પૂરાં થતા નાણાંકીય વર્ષ પહેલા આવકવેરા વિભાગ આવી બીજી ધરપકડ કરશે કે નહીં તે અંગે પૂછતાં જૈસવાલે કહ્યું કે, “જો આ પ્રકારના બીજા કેસ સામે આવશે તો ધરપકડ કરીશું.”